stanford-oval/wikipedia huggingface dataset:
Ezzedine Chakroun
Ura > Maajoukkue

Tunisian maajoukkueessa Chakroun pelasi ensi kerran vuonna 1967 Algeriaa vastaan. Hänen parhaat vuotensa olivat 1971–1973 välisenä aikana, jolloin Chakroun teki 14 maalia 23 ottelussa. Yhteensä hän teki 19 maalia 40 ottelussa. Maalimäärä oli myös Tunisian maajoukkueen uusi ennätys, jonka Chakroun teki vuonna 1973. Ennätys kesti aina vuoteen 2001 asti, jolloin Adel Sellimi rikkoi sen tekemällä 20 maalia.
Saavutukset

Tunisian liigan paras pelaaja: 1973
Tunisian liigan paras maalintekijä: 1973
Tunisian liigamestaruus: 1968
Tilastot

| Seura | Kausi | Liiga> Ottelut | Liiga> Maalit | Cup> Ottelut | Cup> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- |
| CS Sfaxien | 1966–1967 | 3 | 1 | - | - | 3 | 1 |
| CS Sfaxien | Yhteensä | 3 | 1 | - | - | 3 | 1 |
| Sfax Railways Sports | 1967–1968 | 22 | 9 | 8 | 3 | 30 | 12 |
| Sfax Railways Sports | 1968–1969 | 24 | 3 | 2 | 5 | 26 | 8 |
| Sfax Railways Sports | 1969–1970 | 26 | 14 | 1 | 0 | 27 | 14 |
| Sfax Railways Sports | 1970–1971 | 16 | 4 | 1 | 0 | 17 | 4 |
| Sfax Railways Sports | 1971–1972 | 26 | 4 | 2 | 1 | 28 | 5 |
| Sfax Railways Sports | 1972–1973 | 26 | 23 | 2 | 1 | 28 | 24 |
| Sfax Railways Sports | 1973–1974 | 12 | 0 | 2 | 2 | 14 | 2 |
| Sfax Railways Sports | 1974–1975 | 26 | 13 | 1 | 1 | 27 | 14 |
| Sfax Railways Sports | 1975–1976 | 25 | 13 | 1 | 1 | 26 | 14 |
| Sfax Railways Sports | 1976–1977 | 24 | 15 | 4 | 2 | 28 | 17 |
| Sfax Railways Sports | 1977–1978 | 26 | 15 | 0 | 0 | 26 | 15 |
| Sfax Railways Sports | 1981 | 6 | 2 | 2 | 0 | 8 | 2 |
| Sfax Railways Sports | Yhteensä | 259 | 115 | 26 | 16 | 285 | 131 |
| Uralla yhteensä | Uralla yhteensä | 262 | 116 | 26 | 16 | 288 | 132 |

| 0 | 1 | 2 |
| --- | --- | --- |
| Edeltäjä: Moncef Khouini | Tunisian liigan maalikuningas Kausi 1972–1973 | Seuraaja: Abdesselam Adhouma |
Free Culture

| Free Culture: How Big Media Uses Technology and the Law to Lock Down Culture and Control Creativity |
| --- | --- |

Alkuperäisteos
Kirjailija:  Lawrence Lessig
Kieli:  englanti
Kustantaja:  Penguin Press
Julkaistu:  2004
Löydä lisää kirjojaKirjallisuuden teemasivulta
Free Culture: How Big Media Uses Technology and the Law to Lock Down Culture and Control Creativity on oikeustieteen professorin Lawrence Lessigin vuonna 2004 julkaisema teos. Teos on julkaistu internetissä Creative Commons -lisenssin alaisena.
Teoksen esipuheessa Lessig vertaa julkaisuaan aiempaan teokseensa Code and Other Laws of Cyberspace, jonka mukaan ohjelmistoilla on samanlainen vaikutus toimintaan kuin lainsäädännöllä. Free Culturen viesti poikkeaa tästä, ja teos käsittelee internetin aiheuttamien muutosten vaikutusta. Lessig analysoi tekijänoikeuden loukkausten, omaisuuden ja immateriaalioikeuksien yhteensovittamista.
Aiheesta muualla

Virallinen sivusto
Free Culture (pdf)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Free Culture (book)
Käännös suomeksi
Falköping

| Falköping |
| --- | --- |
 Falköping kuvattuna Mössebergiltä Ållebergin suuntaan.
 Falköping
 Koordinaatit: 58°10′9″N, 13°33′22″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Falköpingin kunta
Pinta-ala:  
 – Maa:  8,54 km²
Väkiluku:  16 350
 – Väestötiheys:  1 914,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Stora Torget -aukio Falköpingissä.
Falköping on Falköpingin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Taajaman pinta-ala on 8,54 neliökilometriä ja asukasluku 16 350 henkilöä (31. joulukuuta 2010).
Falköping oli kaupunkina 1970-luvun alun kuntauudistukseen asti.
Media

Paikallislehti Falköpings Tidning ilmestyy neljästi viikossa.
Väestönkehitys

| Falköpingin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 13 977 | 13 977 |
| 1965 | 1965 |    | 15 586 | 15 586 |
| 1970 | 1970 |    | 15 681 | 15 681 |
| 1975 | 1975 |    | 15 126 | 15 126 |
| 1980 | 1980 |    | 14 478 | 14 478 |
| 1990 | 1990 |    | 15 336 | 15 336 |
| 1995 | 1995 |    | 15 655 | 15 655 |
| 2000 | 2000 |    | 15 369 | 15 369 |
| 2005 | 2005 |    | 15 821 | 15 821 |
| 2010 | 2010 |    | 16 350 | 16 350 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Euroopan unionin urheilupolitiikka

Euroopan unionin urheilupoltiiikka on Euroopan unionin jäsenvaltioiden yhteistä urheilu- ja liikuntapolitiikkaa. Politiikan kehittämisestä ja toimeenpanosta vastaa Koulutuksen ja kulttuurin pääosasto (DG-EAC). Pääosaston urheilupolitiikan toimenpiteet on kuvattu Euroopan unionin urheilutyösuunnitelmassa, Urheilun valkoisessa kirjassa sekä Urheilu eurooppalaisen ulottuvuuden kehittämisessä.
DG-EAC vastaa näyttöön perustuvan politiikan kehittämisestä urheilun alalla. Pääosasto edistää yhteistyötä ja hallinnoi aloitteita liikunnan ja urheilun tukemiseksi kaikkialla Euroopassa, erityisesti Erasmus+-ohjelman kautta. Pääosaston valovnnasta vastaa Euroopan parlamentin koulutus- ja kulttuurivaliokunta.
Tavoitteet ja toimenpiteet

Eurooppalainen urheilu tukee yhteisön yhteenkuuluvuutta, lisää osallisuutta ja lisää eurooppalaisen identiteetin tunnetta. Urheilu on myös keskeinen osa jäsenvaltioiden ja Euroopan talouksia. Urheiluala työllistää miljoonia Euroopan kansalaisia ja tuo runsaasti tuloja. Urheilu on osa eurooppalaista identiteettiä.
Tavoitteet ja toimenpiteet > Urheilualoitteet

Euroopan komission koulutuksen ja kulttuurin pääosasto tukee monia korkean tason ja ruohonjuuritason aloitteita, joiden tavoitteena on edistää alueellisten ja paikallisten organisaatioiden välistä vuorovaiktuusta ja auttaa Euroopan kansalaisia osallistumaan. Yksi tärkeimmistä aloitteista on Euroopan urheiluviikko, joka antaa urheilujärjestöille, yrityksille ja asiantuntijoille mahdollisuuden kehittää strategioitaan urheilutoimintaan osallistumisen lisäämiseksi ja urheilun juhlistamiseksi yhteisössä.
Euroopan unionin urheilufoorumi on todennut, että tarvitaan laajoja lähestymistapoja sen varmistamiseksi, että urheilutapahtumat vastaavat taloudellisiin ja kulttuurisiin haasteisiin. EU:n urheilufoorumi on pyrkinyt rakentamaan urheilun tulevaisuuskuvaa urheilujohtajien, yrittäjien ja muiden ammattilaisten vuoropuhelun kautta. Euroopan unionin urheilupalkinto #BeInclusicve antaa tunnustusta organisaatioille, jotka käyttävät urheilua lisätäkseen heikoimmassa asemassa olevien ryhmien osallisuutta. HealthyLifestyle4All-aloitteen tavoitteena on edistää terveellisiä elämäntapoja kaikissa sukupolvissa ja yhteiskuntaryhmissä.
Urheilu jäsenvaltioissa

Seuraavassa taulukossa on esitetty tietoa Euroopan unionin jäsenvaltioiden liikunta- ja urheilualasta:
| Valtio | Liikunnan määrä / vko (2017)> 5 kertaa | Liikunnan määrä / vko (2017)> 1–4 kertaa | Liikunnan määrä / vko (2017)> 0–1 kertaa | Liikunnan määrä / vko (2017)> Ei koskaan | Työvoima (2018)> Alalla | Työvoima (2018)>  %-osuus | Jäsenyys (2017)> Urheiluseura | Jäsenyys (2017)> Kuntokeskus |
| --- | --- | --- | --- | --- | --- | --- | --- | --- |
|  Euroopan unioni | 7 % | 33 % | 14 % | 46 % | 1 765 728 | 0,79 % | 12 % | 11 % |
|  Alankomaat | 6 % | 51 % | 12 % | 31 % | 75 671 | 0,89 % | 27 % | 22 % |
|  Belgia | 8 % | 41 % | 22 % | 29 % | 23 518 | 0,50 % | 16 % | 10 % |
|  Bulgaria | 2 % | 14 % | 15 % | 68 % | 13 000 | 0,42 % | 2 % | 5 % |
|  Espanja | 14 % | 29 % | 11 % | 46 % | 211 314 | 1,10 % | 7 % | 10 % |
|  Irlanti | 13 % | 40 % | 13 % | 34 % | 24 300 | 1,11 % | 16 % | 18 % |
|  Italia | 1 % | 27 % | 10 % | 62 % | 116 561 | 0,52 % | 5 % | 7 % |
|  Itävalta | 4 % | 34 % | 22 % | 40 % | 24 125 | 0,57 % | 13 % | 16 % |
|  Kreikka | 2 % | 21 % | 9 % | 68 % | 21 313 | 0,57 % | 5 % | 11 & |
|  Kroatia | 5 % | 19 % | 20 % | 56 % | 9 710 | 0,60 % | 5 % | 6 % |
|  Kypros | 11 % | 28 % | 15 % | 46 % | 2 463 | 0,63 % | 4 % | 13 % |
|  Latvia | 6 % | 22 % | 16 % | 56 % | 8 400 | 0,96 % | 5 % | 4 % |
|  Liettua | 11 % | 22 % | 16 % | 51 % | 7 822 | 0,59 % | 7 % | 2 % |
|  Luxemburg | 12 % | 44 % | 17 % | 27 % | 1 893 | 0,68 % | 18 % | 12 % |
|  Malta | 11 % | 19 % | 14 % | 56 % | 1 800 | 0,78 % | 9 % | 7 % |
|  Puola | 5 % | 23 % | 15 % | 56 % | 74 670 | 0,46 % | 6 % | 7 % |
|  Portugali | 5 % | 21 % | 6 % | 68 % | 37 680 | 0,82 % | 4 % | 10 % |
|  Ranska | 6 % | 36 % | 12 % | 46 % | 183 551 | 0,69 % | 13 % | 5 % |
|  Romania | 6 % | 13 % | 18 % | 63 % | 10 800 | 0,13 % | 2 % | 5 % |
|  Ruotsi | 14 % | 53 % | 18 % | 15 % | 83 822 | 1,70 % | 16 % | 41 % |
|  Saksa | 5 % | 43 % | 14 % | 38 % | 254 796 | 0,63 % | 23 % | 11 % |
|  Slovakia | 5 % | 23 % | 23 % | 49 % | 9 762 | 0,39 % | 4 % | 9 % |
|  Slovenia | 15 % | 36 % | 25 % | 24 % | 3 788 | 0,39 % | 12 % | 6 % |
|  Suomi | 17 % | 52 % | 18 % | 13 % | 31 953 | 1,30 % | 13 % | 14 % |
|  Tanska | 12 % | 51 % | 17 % | 20 % | 29 200 | 1,05 % | 23 % | 24 % |
|  Tšekki | 5 % | 27 % | 27 % | 41 % | 34 107 | 0,66 % | 8 % | 10 % |
|  Unkari | 9 % | 24 % | 14 % | 53 % | 18 925 | 0,43 % | 4 % | 8 % |
|  Viro | 7 % | 28 % | 17 % | 48 % | 5 420 | 0,86 % | 13 % | 4 % |
|  Yhdistynyt kuningaskunta | 13 % | 34 % | 16 % | 37 % | 445 365 | 1,43 % | 11 % | 17 % |
Rahoitus

Euroopan unioni tukee liikunnan ja urheilun hankkeita erilaisten rahoituskanavien kautta. Rahoituskanavia ovat mm. Erasmus+-rahoituskanavat, rakennerahastot ja kansallisesti toteutettavat EU-rahoitukset.
Rahoitus > Erasmus+ Sport

Erasmus+ -ohjelman urheilualan toimilla pyritään urheilu- ja liikuntaharrastuksen sekä vapaaehtoistoiminnan lisäämiseen. Toimintojen avulla etsitään ratkaisuja yhteiskunnallisiin ja urheilun haasteisiin. Kumppanuushankkeiden avulla luodaan ja toteutetaan yhteisiä toimia harrastuneisuuden edistämiseksi. Pienimuotoiset kumppanuushankkeet on suunnattu ruohonjuuritason organisaatioille. Ohjelman kautta tuetaan myös voittoa tavoittelemattomia eurooppalaisia urheilutapahtumia. Urheilualan kapasiteetinvahvistamishankkeilla pyritään tukemaan urheilutoimintaa ja -politiikkaa arvojen edistämisen ja kasvatuksen välineenä.
Free (Dana Internationalin albumi)

| Free Dana International |
| --- | --- | --- |

Studioalbumin tiedot
 Äänitetty : 1999
 Julkaistu: 1999
 Tyylilaji: pop, elektronika, dance pop
 Levy-yhtiö: CNR Music, FM Records, Star Records, NMC Records, Network Records
Dana Internationalin muut julkaisut
| Dana International – The Album 1998 | Free 1999 | Yoter VeYoter 2001 |
Free on laulaja Dana Internationalin ensimmäinen Euroopassa julkaistu albumi. Se julkaistiin 14. kesäkuuta 1999 Danan voitettua Euroviisut. Albumin singlejä olivat mm. "Free" ja "Woman in love". Albumin tyyli poikkesi jyrkästi Dana Internationalin jo tuotemerkiksikin tulleesta house-musiikkityylistä ja menestyi heikohkosti. Freen keskivertomenestyksen jälkeen Dana palasi levyttämään hepreaksi ja julkaisi levyjään vain Israelissa.[lähde? ]
Kappaleet

Dror yikra – 4.03
Free – 2.56
Love is all there is – 3.25
Language of love – 3.36
La vita è bella (Life is beautiful) – 4.02
Tease me – 3.52
If you don't love me the way I am – 2.52
This is the night – 4.41
Ani ohevet ("I love it") – 4.00
Glamorous – 4.32
Woman in love [C&N single remix] – 3.36
Diva 99 – 3.59
Free (C&N remix) – 7.50
Francisco Javier Martínez Fernández

Franciso Javier Martínez Fernández.

Francisco Javier Martínez Fernández (s. 20. joulukuuta 1947 Madrid) on katolisen kirkon espanjalainen pappi. Hän sai vihkimyksensä papiksi 3. huhtikuuta 1972 ja piispaksi 11. toukokuuta 1985. Hänet nimitettiin vuonna 1985 Madridin arkkihiippakunnan apulaispiispaksi ja Volin titulaaripiispaksi. Vuonna 1996 hänestä tuli Córdoban hiippakunnan piispa.
Vuonna 2003 Martínez Fernández nousi Granadan arkkipiispaksi Antonio Cañizares Lloveran seuraajana.
Aiheesta muualla

Catholic-hierarchy.org: Archbishop Francisco Javier Martínez Fernández (englanniksi)
Francisco Javier Fernández Torrejón

| Henkilötiedot |
| --- | --- | --- |
Koko nimi: Francisco Javier Fernández Torrejón
Syntymäaika: 19. elokuuta 1975 (ikä 49)
Syntymäpaikka: Chile
Kansalaisuus:  Chile
Pelipaikka: Keskikenttäpelaaja
Pituus: 169 cm
Seurat
| Vuodet | Seura | O (M) |
| 1992-1998 1998 1999 2000-2001 2002 2003 2005 2006 | Colo-Colo Deportes Temuco Santiago Morning Universidad Católica Deportes Temuco Mito Hollyhock La Serena Santiago Morning |  |
Maajoukkue
| 2000 | Chile | 2 (0) |
Francisco Javier Fernández Torrejón (s. 19. elokuuta 1975) on chileläinen entinen jalkapalloilija.
Jalkapallomaajoukkue

Fernández debytoi Chilen maajoukkueessa 2000. Hän on pelannut kaksi maaottelua.
Frankfurter Zeitung

| Frankfurter Zeitung |
| --- | --- |
 Lehden etusivu vuodelta 1906.
Perustettu:  1856
Lakkautettu:  1943
Kieli:  saksa
Frankfurter Zeitung oli Saksan Frankfurt am Mainissa ilmestynyt vapaamielinen sanomalehti, jonka Leopold Sonnemann perusti 1856 nimellä Frankfurter Handelszeitung. Adolf Hitler lakkautti lehden vuonna 1943. Vuonna 1949 perustettu Frankfurter Allgemeine Zeitung lehden epäsuora jatkaja.[lähde? ]
Japanissa Neuvostoliiton vakoojana toiminut Richard Sorge oli peiteammatiltaan Frankfurter Zeitungin Japanin kirjeenvaihtaja.[lähde? ]
Aiheesta muualla

Kuvia tai muita tiedostoja aiheesta Frankfurter Zeitung Wikimedia Commonsissa
Francisco Javier Sáenz de Oiza

Torres Blancas, Madrid.
Francisco Javier Sáenz de Oiza (Cáseda, 12. lokakuuta 1918 – Madrid, 18. heinäkuuta 2000) oli espanjalainen arkkitehti. Hän oli yksi arkkitehdeista, jotka elävöittivät 1950- ja 1960-luvuilla espanjalaista arkkitehtuuria, joka oli ajautunut jäykkään uusklassisismiin Francon noustua valtaan vuonna 1939.
Sáenz de Oizan merkittävimmät työt ovat Madridissa sijaitsevat pilvenpiirtäjät Torres Blancas (1969) ja Torre del Banco de Bilbao (1972–78). Muita töitä ovat esimerkiksi Aranzazu-basilika Oñatissa Baskimaalla, "El Ruedo" -asuinkerrostalo Madridissa, Torre Triana -hallintorakennus (1989–97) Sevillassa sekä Azoguejo-aukion uudistaminen Segoviassa.
Torre del Banco de Bilbao, Madrid
Santuario de Arantzazu, Oñati
"El Ruedo", Madrid
Torre Triana, Sevilla
Aiheesta muualla

Kuvia tai muita tiedostoja aiheesta Francisco Javier Sáenz de Oiza Wikimedia Commonsissa
Frank Connah

| Mitalit> Maa:  Yhdistynyt kuningaskunta.Miesten maahockey. Olympialaiset  | Mitalit> Maa:  Yhdistynyt kuningaskunta.Miesten maahockey. Olympialaiset  | Mitalit> Maa:  Yhdistynyt kuningaskunta.Miesten maahockey. Olympialaiset  | Maa:  Yhdistynyt kuningaskunta> Miesten maahockey. |
| --- | --- | --- | --- |
|  Pronssia | Lontoo 1908 | maahockey |  |
Frank Arthur Connah (1884 Warrington – 20. joulukuuta 1954 St Asaph) oli brittiläinen maahockeypelaaja ja olympiamitalisti. Hän pelasi Lontoon kesäolympialaisissa 1908 Walesin joukkueessa, joka voitti turnauksessa pronssia.
Frankfurter Tor

Frankfurter Torin tornitalot muodostavat ikään kuin suuren portin Berliinin keskustaan johtavalla tiellä.
Frankfurter Tor on aukio ja huomattava risteys Berliinin Friedrichshainin kaupunginosassa, keskustan itäpuolella. Sen kohdalla Karl-Marx-Allee muuttuu Frankfurter Alleeksi ja Petersburger Strasse Warschauer Strasseksi.
Aukio syntyi Karl-Marx-Alleen rakentamisen yhteydessä, ja sitä ympäröivät arkkitehti Hermann Henselmannin suunnittelemat rakennukset, jotka valmistuivat vuosina 1954–1960. Karl-Marx-Alleeta reunustavat kaksi korkeaa tornitaloa, joiden kupoleilla varustetut tornit ovat tietoinen viittaus keskustan Gendarmenmarktilla sijaitseviin Carl von Gontardin suunnittelemiin kirkkoihin. Kokonaisuus edustaa muun Karl-Marx-Alleen tavoin stalinistista arkkitehtuuria.
Aukion nimi viittaa Berliinin tullimuuriin kuuluneeseen Frankfurtin porttiin (Frankfurter Tor), joka ei tosin sijainnut samalla kohdalla. Portti rakennettiin vuonna 1716 silloisen Weberstrassen ja Grosse Hamburger Strassen kulmaan. Vuonna 1802 uudelleen kivestä rakennettu portti sijaitsi suunnilleen nykyisen Marchlewskistrassen tietämillä. Aukio nimettiin historiallisen tulliportin mukaan vuonna 1957, koska sen arkkitehtuuri luo myös mielikuvan portista Berliiniin johtavalla tiellä.
Aiheesta muualla

Kuvia tai muita tiedostoja aiheesta Frankfurter Tor Wikimedia Commonsissa
Kalle Halonen (kauppaneuvos)

Kalle Halonen (23. syyskuuta 1914 Uusikirkko – 19. toukokuuta 1999 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Halosen vanhemmat olivat maanviljelijä Taavetti Halonen ja Eva-Liisa Hämäläinen ja puoliso merkonomi Aino Esteri Kivelä. Halonen kävi kansakoulun 1924–1928. Hän oli Wärz Oy:n kauppaharjoittelija ja myyjä Käkisalmella 1928–1931, Veljekset Halonen Oy:n perustajaosakas veljensä kanssa ja toimitusjohtaja Ensossa, Kotkassa ja Helsingissä 1932–1990, Carlson-yhtiön toimitusjohtaja 1964–1990 ja M. Paavola Oy:n toimitusjohtaja 1974–1990. Hänellä oli myös liike-elämän ja muita luottamustehtäviä. Kauppaneuvoksen arvonimen Halonen sai 1983.
Footvolley Sastamala

| Footvolley Sastamala |
| --- | --- |
 Footvolley Sastamala pelaamassa Pyynikin uimarannalla kesällä 2020
Perustettu:  2018
Kotiareena:  Mou areena
Paikkakunta:  Sastamala
Lajit:  Footvolley
Jäseniä:  40
Puheenjohtaja:  Jukka Pausola
Footvolley Sastamala on footvolleyn eli jalkalentopallon erikoisseura, joka on perustettu vuonna 2018. Talviaikaan seuran toiminta keskittyy Mouhijärven Mou-areenaan, joka tarjoaa puitteet rantalentopallon pelaamiseen sisätiloissa. Kesäaikaan seuran jäsenistö pelaa pääasiassa Tampereella Pyynikin uimarannalla sekä Sastamalassa Kaalisaaren beach volley -kentillä. Footvolley Sastamala on ensimmäisiä lajin harrastamiseen perustettuja seuroja Suomessa ja se toimii tiiviissä yhteistyössä Footvolley Finland Ry:n kanssa.
Kilpailutoiminta

Footvolley Sastamala on perustamisestaan lähtien osallistunut säännöllisesti lajin epävirallisiin SM-kisoihin. Seura on ollut myös mukana organisoimassa näitä tapahtumia yhteistyössä Footvolley Finlandin kanssa. Seuran paras saavutus on Arttu Reiman ja Juho Kuukan vuonna 2019 saavuttama epävirallisten SM-kisojen kolmas sija.
Footvolley Sastamala on järjestänyt historiansa aikana yhden kansainvälisen turnauksen vuonna 2019. Turnaukseen kutsuttiin Suomen ja Viron parhaat footvolleypelaajat, ja se järjestettiin Mouhijärven Mou-areenalla. Kansainvälisille turnauksille on suunniteltu myös jatkoa, ja niistä on keskusteltu mm. Ruotsin, Saksan, Italian ja Israelin pelaajien kanssa.
Footvolley Sastamala osallistui vuonna 2019 kansainväliseen Estonian Open -turnaukseen Viron Pärnussa. Lisäksi seuran pelaajat ovat käyneet pelaamassa harjoitusotteluita Ruotsissa.
Footvolley Sastamala on järjestänyt vuodesta 2019 myös seuran sisäisen mestaruusturnauksen. Vuonna 2019 mestaruuden voittivat Arttu Reima ja Juho Kuukka. Vuonna 2020 mestaruuden voittivat Olli Kuusisto ja Kalle Mulari.
Talvikaudella seura järjestää myös yksilökilpailuna eli kiertävillä pareilla pelattavaa talviliigaa seuran jäsenistölle.
Seuran strategia

Footvolley Sastamalan strategia on edistää footvolleyn harrastus- ja kilpailutoimintaa sekä kasvattaa lajin tunnettuvuutta Suomessa. Seura pyrkii perehdyttämään uusia lajin harrastajia järjestelmällä lajikokeiluja uusille pelaajille. On huomattu että varsinkin jalkapallo- ja lentopallotausta auttavat lajin omaksumisessa ja lajia pyritäänkin mainostamaan juuri näille kohderyhmille. Lähitulevaisuuden tavoitteina on myös saada mukaan naispelaajia.
Aiheesta muualla

Facebook: Footvolley Sastamala
Mikä ihmeen footvolley?  Alueviesti 30.8.2019.
Romárion, Ronaldon ja Ronaldinhon laji rantautuu Suomeen. Satakunnan Kansa 11.8.2020.
Frank Casañas

Frank Casañas vuonna 2010
Yennifer Frank Casañas Hernández (s. 18. lokakuuta 1978) on kuubalaissyntyinen kiekonheittäjä, joka edustaa nykyisin Espanjaa. Hän edusti vuoteen 2008 asti Kuubaa. Casañasin ennätys on vuonna 2009 Quinta do Anjossa heitetty 67,91. Vuonna 1996 hän voitti pronssia nuorten MM-kisoissa Sydneyssä tuloksella 54,86, silloin vielä Kuuban heittäjänä. Aikuisten tasolla hänen paras saavutuksensa on Espanjan riveissä ensimmäisessä arvokisassaan kesäolympialaisissa 2008 Pekingissä saavuttamansa viides sija loppukilpailussa tuloksella 66,49. Vuoden 2012 kesäolympialaisissa Lontoossa Casañas selviytyi myös finaaliin, tuolloin sijoitus oli seitsemäs.
Käännös suomeksi
Kalle Heikki Lehtinen

Kalle Heikki Lehtinen (29. tammikuuta 1879 Huittinen – 7. syyskuuta 1953 Helsinki) oli kauppaneuvos ja Keskon ensimmäinen toimitusjohtaja.
Lehtisen vanhemmat olivat maanviljelijä Kustaa Lehtinen ja Mathilda Lovisa Hekali ja puoliso vuodesta 1910 Rosa Siviä Härkönen.  Lehtinen kävi kansakoulun ja kauppakoulun ja toimi ensin harjoittelijana kauppaliikkeissä Forssassa ja Porvoossa. Tukkukaupan parissa hän työskenteli kauppamatkustajana 1900-alussa. Vuonna 1907 Maakauppiatten Osuusyhtiön palvelukseen Tampereelle tullut Lehtinen kutsuttiin yhtiön toimitusjohtajaksi 1909 ja vuonna 1911 osakeyhtiöksi muuttunut yritys siirsi pääkonttorinsa Helsinkiin. Lehtisen johdolla Maakauppiatten Oy:stä tuli 1910-luvulla Suomen suurimpia tukkukauppoja, jonka osakkaina oli useita tuhansia kauppiaita. Lehtinen rakensi yhtiön yhden pääkonttorin ja useiden haarakonttoreiden organisaatioksi. Vuonna 1940 yritys muodosti yhdessä kolmen muun kauppiaiden omistaman maakunnallisen tukkuliikkeen kanssa Kesko Oy:n ja Lehtisestä tuli perustetun yhtiön toimitusjohtaja. Lehtinen osallistui aktiivisesti liike-elämän järjestötoimintaan, oli mukana Kotimaisen Työn Liiton toiminnassa ja yksi Luotto-Pankki Oy:n perustajista vuonna 1917. Hän oli pitkään myös Helsingin Kauppiaiden kauppakoulun johtokunnan puheenjohtaja. Kauppaneuvoksen arvon Lehtinen sai vuonna 1932.
Gabi Nunes

| Mitalit | Mitalit | Mitalit |  |
| --- | --- | --- | --- |
|  Gabi Nunes huhtikuussa 2023. |  Gabi Nunes huhtikuussa 2023. |  Gabi Nunes huhtikuussa 2023. |  |
Maa:   Brasilia
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | Jalkapallo |  |
Gabriela ”Gabi” Nunes da Silva (s. 10. maaliskuuta 1997 São Paulo, São Paulo) on brasilialainen jalkapalloilija. Hän edustaa espanjalaista Levantea ja Brasilian naisten jalkapallomaajoukkuetta. Hänen pelipaikkansa on hyökkääjä.
Forza Horizon 3

| Forza Horizon 3 |
| --- | --- |

Kehittäjä:  Playground Games
Julkaisija:  Microsoft Studios
Jakelija:  Microsoft Store
Pelisarja:  Forza
Julkaistu:   27. syyskuuta 2016
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Windows Xbox One
Jakelumuoto:  DVD-ROM, optinen levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Forza Horizon 3 on Playground Gamesin kehittämä ja Microsoft Studiosin julkaisema avoimen pelimaailman ajopeli. Se julkaistiin syyskuussa 2016 Windowsille ja Xbox Onelle. Peli on jatkoa vuonna 2014 ilmestyneelle Forza Horizon 2 -pelille.
Peli sijoittuu Australiaan.
Aiheesta muualla

Forza Horizon 3 MobyGamesissa (englanniksi)
Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Forza Horizon 3
Käännös suomeksi
Frankfurtin kirjamessut

Festhalle
Frankfurtin kirjamessujen esittelytelineitä vuonna 2008.
Frankfurtin kirjamessut (saks. Frankfurter Buchmesse) on Frankfurtissa Saksassa vuosittain lokakuussa järjestettävä kirjamessutapahtuma. Kyseessä ovat maailman suurimmat ja merkittävimmät kirjamessut. Ne järjestetään Messe Frankfurtin tiloissa.
Kirjamessut perusti toisen maailmansodan jälkeen uudelleen vuonna 1949 Börsenverein des Deutschen Buchhandels. Niillä esitellään joka vuosi erityisesti jonkin teemamaan kirjallisuutta ja kulttuuria. Kirjamessujen aikana jaetaan Saksan kirjakauppiaiden rauhanpalkinto (Friedenspreis des Deutschen Buchhandels) ja Deutscher Jugendliteraturpreis -nuortenkirjallisuuspalkinto.